Triskele

Triskele on kolmesta lomittaisesta spiraalista, jaloista tai joistakin muista symboleista koostuva ornamentti, joka perustuu ympyrän jakamiseen kolmeen osaan. Triskele on symbolinen ja osittain koristeellinen merkki, joka muodostuu yksinkertaisimmillaan kolmesta samasta pisteestä lähtevästä polvekkaasta viivasta tai vaihtoehtoisesti kolmesta polvesta koukistuneesta ihmisen jalasta.Aikio ja Vornanen 1993. s. 624

Triskele kuvaa aurinkoa läheisen sukulaisensa hakaristin tavoin.

Etymologia
Sana tulee kreikan sanasta τρισκέλιον (triskelion) tai τρισκελής (triskeles) ja se tarkoittaa kolmea jalkaa; tri ’kolme’ ja skelos ’jalka’ . Latinaksi se on triquetrumTriskele. Facta 2001. Osa 16, palsta 790 WSOY 1986 .

 Käyttö 
Vaikka triskele on ollut symbolina useissa paikoissa ja useina aikoina, se yhdistetään erityisesti kelttiläiseen taiteeseen La Tènen kulttuurissa rautakauden aikana. Pronssikauden Irlannissa kivirakennelmien seinäpintoja koristeltiin usein kolmijakokombinaatioilla. Virossa triskeleä (vir. kolmjalg, 'kolmijalka') käytettiin satoja vuosia taikamerkkinä, ja sen uskottiin karkottavan pahantekijöitä. Kristillisessä taiteessa triskele on Jumalan kolminaisuuden symboli. Nykyään triskele toimii Sisilian ja Mansaarten symbolina, joiden lipuissa se on. Nykyisin sitä käyttävät myös niin sanotut uuspakanat.

Triskelen muotoisia yksiköitä muodostava klatriini-apuproteiini osallistuu solujen eritysaineenvaihdunnassa kalvorakkuloiden muodostamiseen.

Vapaa Linux-jakelu Trisquel käyttää triskelionia projektinsa tunnuksena.

Esimerkkejä

Lähteet
Aikio, Annukka ja Vornanen, Rauni: Uusi sivistyssanakirja. Otava 1993. 

 Viitteet 

Aiheesta muualla

Luokka:Symbolit
Luokka:Ornamentit